**jūrinės kultūros**

**koordinacinės tarybos posėdžio**

**PROTOKOLAS**

2014 m. gegužės 5 d. Nr.(20.26.)-TAR1- 41

Klaipėda

Posėdis įvyko 2014 m. balandžio 29 d. 15.00 val.

Vieta: Didžiajame pasitarimų kambaryje, II a. foje, Klaipėdos miesto savivaldybėje, Liepų g. 11, Klaipėda.

Posėdžio pirmininkas – Petras Bekėža, Jūrinės kultūros koordinacinės tarybos (JKKT) pirmininkas, Lietuvos jūrininkų sąjungos pirmininkas;

Posėdžio sekretorė – Raimonda Mažonienė, Klaipėdos savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvauja JKKT nariai (13 iš 20):

1. Algis Aušra, Vakarų Lietuvos žvejų ir žuvies perdirbėjų konfederacijos pirmininkas;

2. Petras Bekėža, Lietuvos jūrininkų sąjungos pirmininkas;

3. Algirdas Grybas, VšĮ „Tarptautinė jūrininkų konsultavimo misija“ direktorius;

4. Pranas Gylys, UAB „Spika“ Lietuvos žuvininkystės produktų gamintojų asociacija, kapitonas;

5. Vitalijus Juška, Klaipėdos miesto savivaldybės administracijos Paveldosaugos skyriaus vedėjas;

6. Aleksandras Kaupas, Klaipėdos valstybinio jūrų uosto Uosto priežiūros tarnybos viršininkas;

7. Gintautas Kutka, Lietuvos laivų savininkų asociacijos vykdantysis direktorius;

8. Vidmantas Matutis, Lietuvos marinistikos žurnalistų klubas „Marinus“ pirmininkas;

9. Evaldas Zacharevičius, Lietuvos saugios laivybos administracijos direktorius;

10. Viktoras Senčila, Lietuvos aukštosios jūreivystės mokyklos direktorius;

11. Sigitas Šileris, Lietuvos laivų įgulų formavimo įmonių asociacija;

12. Valdemaras Vizbaras, Klaipėdos universiteto burlaivio „Brabander“ kapitonas;

13. Olga Žalienė, Lietuvos jūrų muziejaus direktorė;

DARBOTVARKĖ:

1. Dėl Klaipėdos miesto jūrinės kultūros apdovanojimų „Albatrosas“ balsavimo tvarkos aprašo.

2. Dėl Klaipėdos miesto jūrinės kultūros apdovanojimų „Albatrosas“ skyrimo.

3. Informacija apie ankstesnių sprendimų vykdymą, tolesnių veiksmų aptarimas.

Posėdžio medžiaga:

1. Klaipėdos miesto jūrinės kultūros apdovanojimų „Albatrosas“ balsavimo tvarkos aprašo projektas, 1 lapas;

2. Balsavimo biuletenis Klaipėdos miesto jūrinės kultūros apdovanojimui „Albatrosas“, 1 lapas.

1. SVARSTYTA. Dėl Klaipėdos miesto jūrinės kultūros apdovanojimų „Albatrosas“ balsavimo tvarkos aprašo.

 Pranešėjas – Petras Bekėža, Jūrinės kultūros koordinacinės tarybos (JKKT) pirmininkas, Lietuvos jūrininkų sąjungos pirmininkas.

 P. Bekėža pristatė parengtą Apdovanojimo „Albatrosas“ balsavimo tvarkos aprašo projektą.

V. Senčila, G. Kutka, O. Žalienė, P. Bekėža ir kiti posėdžio dalyviai pasiūlė patikslinti aprašo 5, 6, 8, 9 ir 10 punktus. Buvo diskutuojama dėl 3 ir 4 punkto reikalingumo. Bendru sutarimu pritarta, kad 3 punktas nereikalingas šiame tvarkos apraše, o dėl 4 punkto V.Juška pasiūlė balsuoti.

P. Bekėža paklausė, kas už tai, kad išbraukti 3 punktą iš aprašo projekto?

Balsuota: 12-UŽ, 1 - PRIEŠ.

P. Bekėža paklausė, kas už tai, kad patvirtinti Klaipėdos miesto jūrinės kultūros apdovanojimų „Albatrosas“ balsavimo tvarkos aprašą su pasiūlytais pakeitimais?

Balsuota: 13-UŽ.

NUTARTA. Patvirtinti Klaipėdos miesto jūrinės kultūros apdovanojimo „Albatrosas“ balsavimo tvarkos aprašą.

Balsuota: 13-UŽ.

PRIDEDAMA:

1. Klaipėdos miesto jūrinės kultūros apdovanojimo „Albatrosas“ balsavimo tvarkos aprašas, 1 lapas.

2. SVARSTYTA. Dėl Klaipėdos miesto jūrinės kultūros apdovanojimų „Albatrosas“ skyrimo.

Pranešėjas – Petras Bekėža, Jūrinės kultūros koordinacinės tarybos (JKKT) pirmininkas, Lietuvos jūrininkų sąjungos pirmininkas;

P. Bekėža pasiūlė išrinkti Balsų skaičiavimo komisiją iš 3 asmenų.

Posėdžio dalyviai pasiūlė į Balsų skaičiavimo komisiją: S.Šilerį, A. Grybą, A. Kaupą.

Balsų skaičiavimo komisija informavo, kad Balsavimo komisijos pirmininkas bus S. Šileris.

R. Mažonienė išdalino 13 balsavimo biuletenių posėdžio dalyviams.

P. Bekėža paaiškino, kad I-ajame balsavimo ture posėdžio dalyviai kiekvienoje nominacijoje prie pretendentų pažymi vietą: 0, I, II, III arba IV, o Balsavimo komisija įrašys kiekvienai vietai tam tikrą balų skaičių ir paskaičiuos pagal patvirtintą tvarkos aprašą – kiek balų kiekvienoje nominacijoje surinks kiekvienas pretendentas. Taip paaiškės kiekvienoje nominacijoje vienas pretendentas, surinkęs didžiausią balų skaičių. II-ajame balsavimo ture jau reikės išrinkti 3 nominacijas iš 4 pasiūlytų. Tuomet jau bus balsuojam dėl nominacijų.

P. Bekėža paaiškino, kad balsavimas bus atviras ir raštu. Tai yra kiekvienas posėdžio dalyvis užrašo savo pavardę ant balsavimo biuletenio ir jį pasirašo.

 Posėdžio dalyviai sutarė, kad JKKT narys, jeigu jis yra teikėjas gali balsuoti už savo pretendentus, tačiau JKKT narys, jeigu jo organizacija yra pasiūlyta apdovanoti, už savo organizacija negali balsuoti toje nominacijoje, tačiau gali balsuoti už kitus šioje nominacijoje. Šiandien už savo organizaciją negali balsuoti O.Žalienė - nominacijoje „Geriausias jūrinis kultūrinis projektas“, V.Senčila - nominacijoje „Geriausias jūrinis socialinis projektas ir V. Matutis - nominacijoje: „Geriausias jūrinis kultūrinis projektas“.

Vyko I-o turo balsavimas. Balsų skaičiavimo komisija suskaičiavo balsavimo rezultatus.

S. Šileris, Balsų skaičiavimo komisijos pirmininkas paskelbė I-o turo balsavimo rezultatus:

Nominacija „Geriausias jūrinis kultūrinis projektas“ daugiausia balų iš 4 pretendentų - surinko Lietuvos jūrų muziejus - 39 balus.

Nominacijoje „Geriausias jūrinis socialinis projektas“ daugiausia balsų iš 3 pretendentų surinko Lietuvos aukštoji jūreivystės mokykla - 40 balų.

Nominacijoje „Geriausias marinistinės žurnalistikos darbas“ buvo pateiktas tik vienas pretendentas – knygos „Buriuotojo svajonės paukštė“ vienas iš autorių Gediminas Pilaitis surinko - 33 balus.

Nominacijoje „Geriausias jūrinės grožinės, mokslinės literatūros kūrinys“ buvo pateikti du pretendentai, daugiausiai balų surinko Žydrūnas Naujokas ir Adelė Žičkuvienė, knygos „Laiškai iš jūros“ rengėjai surinko 44 balus.

 S. Šileris paskelbė visą I-o turo balsavimo suvestinę:

|  |  |
| --- | --- |
| **Nominacija „Geriausias jūrinis kultūrinis projektas“** |  |
|  | **I balsavimas** |
| **Vieta** | **Balai** |
|  | Lietuvos jūrininkų sąjunga | Romualdas Vincentas Tijūnėlis | Geriausias jūrinis kultūrinis projektas | **III** | **22** |
|  | Lietuvos marinistikos žurnalistų klubas „Marinus“ | Lietuvos marinistikos žurnalistų klubas „Marinus“ | Geriausias jūrinis kultūrinis projektas | **II** | **28** |
|  | **Lietuvos jūrų muziejus** | **Lietuvos jūrų muziejus** | **Geriausias jūrinis kultūrinis projektas** | **I** | **39** |
|  | Sporto kubas „Ostmarina“ | VšĮ „Vėjo trejetas“ | Geriausias jūrinis kultūrinis projektas | **IV** | **14** |
|  | **Nominacija „Geriausias jūrinis socialinis projektas“** |  |  |
|  | Lietuvos marinistikos žurnalistų klubas „Marinus“ | Klaipėdos jūrinio miesto simbolio burlaivio „Meridianas“ paramos fondas | Geriausias jūrinis socialinis projektas | **II** | **25** |
|  | VšĮ „Vėjo trejetas“ | Sporto kubas „Ostmarina“ | Geriausias jūrinis socialinis projektas | **III** | **24** |
|  | **AB Limarko laivininkystės kompanija** | **Lietuvos aukštoji jūreivystės mokykla** | **Geriausias jūrinis socialinis projektas** | **I** | **40** |
|  | **Nominacija „Geriausias marinistinės žurnalistikos darbas“** |  |  |
|  | **Lietuvos marinistikos žurnalistų klubas „Marinus“** | **Knygos „Buriuotojo svajonės paukštė“ autorius Gediminas Pilaitis** | **Geriausias marinistinės žurnalistikos darbas** | **I** | **33** |
|  | **Nominacija „Geriausias jūrinės grožinės, mokslinės literatūros kūrinys“** |  |  |
|  | Eglė Kasperavičiūtė | Rimtautas Rimša | Geriausias jūrinės grožinės mokslinės literatūros kūrinys | **II** | **31** |
|  | **Lietuvos marinistikos žurnalistų klubas „Marinus“** | **Žydrūnas Naujokas ir Adelė Žičkuvienė** | **Geriausias jūrinės grožinės mokslinės literatūros kūrinys** | **I** | **44** |

P. Bekėža paprašė balsuoti, kad patvirtinti I-o turo balsavimo rezultatus.

Balsuota „už“ bendru sutarimu.

P. Bekėža paskelbė, kad vyks II-as balsavimo turas.

Paklausė, kiek bus nominacijų?

Posėdžio dalyviai bendru sutarimu nutarė, kad bus 3 nominacijos. Ir nutarė, kad kiekvienas narys turi 3 balsus po 1 balą.

Balsų skaičiavimo komisija išdalino 13 balsavimo biuletenių II-ajam balsavimo turui.

Vyko II-ojo turo balsavimas. Balsų skaičiavimo komisija suskaičiavo rezultatus.

S. Šileris, Balsų skaičiavimo komisijos pirmininkas paskelbė II-o turo balsavimo rezultatus:

Nominacija „Geriausias jūrinis kultūrinis projektas“-11 balsų;

Nominacija „Geriausias jūrinis socialinis projektas“ – 12 balsų;

Nominacija „Geriausias marinistinės žurnalistikos darbas“ -5 balsai.

Nominacija „Geriausias jūrinės grožinės, mokslinės literatūros kūrinys“ -10 balsų.

 P. Bekėža konstatavo, kad daugiausiai balsų surinko šios trys nominacijos: „Geriausias jūrinis kultūrinis projektas“, „Geriausias jūrinis socialinis projektas“ – 12 balsų ir „Geriausias jūrinės grožinės, mokslinės literatūros kūrinys“ -10 balsų.

P. Bekėža paprašė balsuoti, kad patvirtinti II-o turo balsavimo rezultatus.

Balsuota; 12 - UŽ, 1 – SUSILAIKĖ.

P. Bekėža priminė, kad šį JKKT sprendimą reikia įforminti Mero potvarkiu. Nominantai bus apdovanoti „Albatroso“ skulptūrėle ir raštu. Apdovanojimą laimėjusieji neskelbiami iki ceremonijos, kuri įvyks gegužės 17 d. prie „Albatroso“ paminklo Smiltynėje. Į ceremoniją reikia kviesti visus pretendentus.

NUTARTA. Teikti Klaipėdos miesto savivaldybės merui skirti Klaipėdos miesto jūrinės kultūros apdovanojimą „Albatrosas“ :

1. nominacija „Geriausias jūrinis kultūrinis projektas“- Lietuvos jūrų muziejui už jūrinės kultūros sklaidą Vakarų Lietuvos regione (nuo 2011 m. organizuojamas edukacinis projektas „Mano jūra –tolima ir artima“);

2. nominacija „Geriausias jūrinis socialinis projektas“ – Lietuvos aukštajai jūreivystės mokyklai – už Lietuvos, kaip jūrinės valstybės, piliečio mentaliteto formavimą (nuo 2009 m. organizuojami respublikiniai konkursai moksleiviams „Jūrų keliais‘);

3. nominacija „Geriausias jūrinės grožinės, mokslinės literatūros kūrinys“ – knygos „Laiškai iš jūros“ autoriams Žydrūnui Naujokui ir Adelei Žičkuvienei už jūrinės grožinės literatūros populiarinimą.

3. SVARSTYTA. Informacija apie ankstesnių sprendimų vykdymą, tolesnių veiksmų aptarimas.

Pranešėjas – Petras Bekėža, Jūrinės kultūros koordinacinės tarybos pirmininkas, Lietuvos jūrininkų sąjungos pirmininkas.

P. Bekėža priminė, kad pareitame JKKT posėdyje buvo nutarta organizuoti susitikimą dėl miesto jūrinio įvaizdžio formavimo su Klaipėdos miesto įvaizdžio komisija. Pasiūlė sudaryti darbo grupę strategijai, kurią JKKT pasiūlytų, parengti. Pasiūlė į darbo grupę įtraukti: P. Bekėžą, O.Žalienę, E. Zacharevičių ir V. Senčilą.

O. Žalienė pasiūlė darbo grupei susitikti po gegužės 25 d.

P. Bekėža priminė, kad sekantis posėdis įvyks gegužės 13 d. Bus svarstomas klausimas dėl pasirengimo Jūros šventei. Atsakingas V. Pakalniškis. Pasikviesti R. Žiubrį, VšĮ „Klaipėdos šventės“ direktorių.

NUTARTA. Sudaryti darbo grupę pasiūlymams dėl miesto jūrinio įvaizdžio formavimo parengti: O. Žalienė, P. Bekėža, E. Zacharevičius, V. Senčila. Darbo grupė susitinka po gegužės 25 d.

Posėdžio pirmininkas Petras Bekėža

Posėdžio sekretorė Raimonda Mažonienė